มหาวิทยาลัยเกษตรศาสตร์ วิทยาเขตศรีราชา

มหาวิทยาลัยเกษตรศาสตร์ วิทยาเขตศรีราชา เป็นวิทยาเขตแห่งหนึ่งที่มีการเรียนการสอนของมหาวิทยาลัยเกษตรศาสตร์ เพื่อตอบสนองภาคอุตสาหกรรมและการท่องเที่ยวของประเทศไทย

  ประวัติ  

เมื่อปี พ.ศ. 2498 มหาวิทยาลัยเกษตรศาสตร์ได้รับอนุญาตให้สามารถใช้พื้นที่บริเวณทุ่งเลี้ยงสัตว์เชิงเขาน้ำซับจากกระทรวงมหาดไทย ลงนามโดยจอมพลผิน ชุณหวัณ รัฐมนตรีว่าการกระทรวงในขณะนั้น ตั้งเป็นสถานีวิจัยศรีราชาเพื่อใช้พื้นที่วิจัยและฝึกงานของนิสิตคณะเกษตร มหาวิทยาลัยเกษตรศาสตร์ จำนวน 500 ไร่ (ภายหลังถูกแบ่งให้หน่วยงานอื่น เหลือเพียง 199 ไร่) สำหรับที่ดินที่ขออนุญาตนั้นเป็นที่ดินสาธารณประโยชน์ที่ทางกระทรวงมหาดไทยสงวนไว้ใช้ประโยชน์ร่วมกันโดยประกาศหวงห้ามไว้เป็นที่เลี้ยงสัตว์สาธารณะสำหรับพลเมืองใช้ประโยชน์ร่วมกันเมื่อ พ.ศ. 2474  พระราชกฤษฎีกาถอนสภาพที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน ในท้องที่ตำบลทุ่งสุขลา อำเภอศรีราชา จังหวัดชลบุรี พ.ศ. ๒๕๓๙ ราชกิจจานุเบกษา  เล่มที่ ๑๑๓ ตอนที่ ๒๙ ก  ประกาศวันที่  ๑๙ กรกฎาคม พ.ศ. ๒๕๓๙ หน้าที่  ๒๕ 

ภายหลังที่รัฐบาลได้จัดทำแผนพัฒนาเขตเศรษฐกิจชายฝั่งทะเลตะวันออก โดยมีเป้าหมายให้เป็นเขตอุตสาหกรรมหลัก เขตพาณิชยกรรม และการค้า เขตส่งเสริมและพัฒนาการท่องเที่ยว เขตพัฒนาเมืองและชุมชน มหาวิทยาลัยเกษตรศาสตร์ ซึ่งมีศักยภาพและความพร้อมทางวิชาการ จึงได้ปรับ เปลี่ยนพื้นที่ของมหาวิทยาลัย ซึ่งแต่เดิมเป็นสถานีวิจัยและฝึกงานให้เป็นที่ตั้งของวิทยาเขตแห่งใหม่เพื่อเป็นสถานศึกษาทำการผลิต และพัฒนากำลังคนระดับสูง ตอบสนองแผนพัฒนาชายฝั่งทะเลตะวันออก โดยมหาวิทยาลัยเกษตรศาสตร์ได้จัดเตรียมการจัดตั้งวิทยาเขตศรีราชา ตั้งแต่ปี พ.ศ. 2531 ในแนวคิดการจัดการศึกษาที่มุ่งผลิตและพัฒนากำลังคนเฉพาะสาขาที่สนองตอบความต้องการกำลังคนของ ภาคตะวันออก ภายหลังคณะรัฐมนตรีได้อนุมัติในหลักการจัดตั้งวิทยาลัยชุมชนศรีราชา เพื่อทำหน้าที่เตรียมการเรียนการสอน วางแผนจัดตั้งคณะวิทยาศาสตร์และเทคโนโลยี คณะวิทยาการจัดการ และคณะเทคโนโลยีอุตสาหกรรม 

พ.ศ. 2539 คณะรัฐมนตรีได้อนุมัติโครงการจัดตั้งวิทยาเขตศรีราชา โดยมีโครงการจัดตั้งคณะทรัพยากรและสิ่งแวดล้อม (คณะวิทยาศาสตร์ ศรีราชา) โครงการจัดตั้งคณะวิทยาการจัดการ โครงการจัดตั้งคณะเทคโนโลยีอุตสาหกรรม (คณะวิศวกรรมศาสตร์ศรีราชา) ทั้งนี้โครงการจัดตั้งคณะวิทยาการจัดการ ได้เปิดรับนิสิตสาขาการจัดการ  สาขาการตลาด  การโรงแรม ในปีการศึกษา 2539 เป็นรุ่นแรก คู่มือนิสิตคณะทรัพยากรและสิ่งแวดล้อม พ.ศ. 2542 
ปี พ.ศ. 2542 คณะวิทยาการจัดการ   คณะทรัพยากรและสิ่งแวดล้อม (คณะวิทยาศาสตร์ ศรีราชา) และคณะเทคโนโลยีอุตสาหกรรม (คณะวิศวกรรมศาสตร์ศรีราชา)  ได้รับการอนุมัติจากมติของสภามหาวิทยาลัยให้เป็นคณะวิชาที่เกิดจากการแบ่งส่วนราชการภายในของวิทยาเขตศรีราชา ตามประกาศสภามหาวิทยาลัยเกษตรศาสตร์ ลงวันที่ 29 ธันวาคม พ.ศ. 2542 เพื่อดำเนินการเรียนการสอนให้แก่นิสิต ณ วิทยาเขตศรีราชา จึงถือว่าวันที่ 29 ธันวาคม  พ.ศ. 2542 เป็นวันที่วิทยาเขตศรีราชาเป็นวิทยาเขตสมบูรณ์ตามกฎหมาย ที่ระบุว่าวิทยาเขตจะสมบูรณ์ต้องประกอบด้วย คณะวิชาจำนวน 2 คณะวิชาขึ้นไป วิทยาเขตศรีราชาได้รับอนุมัติเป็นวิทยาเขตลำดับที่ 3 ของมหาวิทยาลัยเกษตรศาสตร์ ตามประกาศสภามหาวิทยาลัยเกษตรศาสตร์ เมื่อวันที่ 15 มีนาคม 2542 

 คณะที่เปิดทำการสอน 
มหาวิทยาลัยเกษตรศาสตร์ วิทยาเขตศรีราชา  มีหน่วยงานระดับคณะวิชา 5 หน่วยงานที่จัดการศึกษา ประกอบด้วย 5 คณะ ได้แก่
 คณะวิทยาการจัดการ 
 คณะวิศวกรรมศาสตร์ศรีราชา  (เดิมชื่อ คณะเทคโนโลยีอุตสาหกรรม)
 คณะวิทยาศาสตร์ ศรีราชา  (เดิมชื่อ คณะทรัพยากรและสิ่งแวดล้อม)
 คณะเศรษฐศาสตร์ ศรีราชา  (เดิมชื่อ วิทยาลัยบัณฑิตศึกษา ศรีราชา)
 คณะพาณิชยนาวีนานาชาติ (เดิมชื่อ วิทยาลัยพาณิชยนาวีนานาชาติ)

 การบริหารงาน 
 คณะผู้บริหาร วิทยาเขตศรีราชา มหาวิทยาลัยเกษตรศาสตร์ วิทยาเขตศรีราชาการบริหารงาน เรียกดูวันที่ 2019-04-07  
 รายนามผู้บริหาร มหาวิทยาลัยเกษตรศาสตร์ วิทยาเขตศรีราชา คำสั่งมหาวิทยาลัยเกษตรศาสตร์ ที่ 1596/2567เรื่อง แต่งตั้งผู้ช่วยอธิการบดี วิทยาเขตกำแพงแสน  เรียกดูวันที่ 2019-04-06ลำดับรายนามตำแหน่งทางวิชาการชื่อตำแหน่งบริหารต้นสังกัด   1 รศ.ดร.สถาพร เชื้อเพ็ง   รองศาสตราจารย์  รองอธิการบดี วิทยาเขตศรีราชา  ภาควิชาวิศวกรรมเครื่องกล คณะวิศวกรรมศาสตร์  2 ผศ.ดร.ศักดิ์สิทธิ์ สุขประสงค์   ผู้ช่วยศาสตราจารย์ ผู้ช่วยอธิการบดีฝ่ายพัฒนาองค์กร ทรัพยากรมนุษย์ และยุทธศาสตร์ วิทยาเขตศรีราชา   ภาควิชาฟิสิกส์ รักษาการคณบดีคณะวิทยาศาสตร์  3  ดร.ปัญณรัตน์ ศิริโชคโภคิน  อาจารย์  ผู้ช่วยอธิการบดีฝ่ายสื่อสารองค์กรและวิเทศสัมพันธ์ วิทยาเขตศรีราชา ภาควิชาการขนส่งทางทะเล คณะพาณิชยนาวีนานาชาติ   4  รศ.ดร.มานิดา ทองรุณ  รองศาสตราจารย์  ผู้ช่วยอธิการบดีฝ่ายวิชาการและการเรียนรู้ตลอดชีวิต วิทยาเขตศรีราชา ภาควิชาวิศวกรรมเครื่องกล คณะวิศวกรรมศาสตร์  5 ชลธิชา รุ่งศรี อาจารย์ ผู้ช่วยอธิการบดีฝ่ายกิจการนิสิตและพัฒนาอย่างยั่งยืน วิทยาเขตศรีราชา  ภาควิชาการจัดการอุตสาหกรรมการบริการ คณะวิทยาการจัดการ  6 ผศ.ดร.ดาราพร ผุสิงห์ ผู้ช่วยศาสตราจารย์ ผู้ช่วยอธิการบดีฝ่ายเทคโนโลยีสารสนเทศ กายภาพและสิ่งแวดล้อม วิทยาเขตศรีราชา  ภาควิศวกรรมโยธา คณะวิศวกรรมศาสตร์  7 ผศ.ดร.ณัฐพล พันนุรัตน์ ผู้ช่วยศาสตราจารย์ ผู้ช่วยอธิการบดีฝ่ายวิจัยพันธกิจเพื่อสังคม และดิจิทัล วิทยาเขตศรีราชา  ภาควิชาวิศวกรรมคอมพิวเตอร์ คณะวิศวกรรมศาสตร์  8 ดร.วรยศ ละม้ายศรี   อาจารย์ ผู้ช่วยอธิการบดีฝ่ายบริหารทรัพย์สินและนวัตกรรมเพื่อความยั่งยืน วิทยาเขตศรีราชา  ภาควิชาเศรษฐศาสตร์ประยุกต์ คณะเศรษฐศาสตร์

 สถานที่ตั้ง 
มหาวิทยาลัยเกษตรศาสตร์ วิทยาเขตศรีราชา ตั้งอยู่ เลขที่ 199 ถนนสุขุมวิท หมู่ที่ 6 บ้านชากยายจีน ตำบลทุ่งสุขลา อำเภอศรีราชา จังหวัดชลบุรี รหัสไปรษณีย์ 20230 โดยมีพื้นที่ของวิทยาเขต 199 ไร่ และศูนย์นวัตกรรมการเกษตรบ่อทอง 989 ไร่

รายนามรองอธิการบดี วิทยาเขตศรีราชา
มหาวิทยาลัยเกษตรศาสตร์ วิทยาเขตศรีราชา มีรองอธิการบดีมาแล้ว 7 คน ดังรายนามต่อไปนี้
 รายนามรองอธิการบดี มหาวิทยาลัยเกษตรศาสตร์ วิทยาเขตศรีราชาลำดับรายนามวาระการดำรงตำแหน่งอ้างอิง 1. รศ.ดร.สงคราม ธรรมมิญช 20 มิถุนายน 2543 – 7 มิถุนายน 2545 หอจดหมายเหตุมหาวิทยาลัยเกษตรศาสตร์ วิทยาเขตศรีราชา รายนามผู้บริการวิทยาเขตศรีราชา สืบค้นวันที่ 16-09-2556   2. รศ.ดร.ศานติ วิริยะวิทย์ 18 มิถุนายน 2545 - 7 มิถุนายน 2547 (วาระที่ 1)  18 มิถุนายน 2547 - 7 มิถุนายน 2549 (วาระที่ 2)  3. รศ.ชัยวัฒน์ ชัยกุล  20 มีนาคม 2550 – 19 มีนาคม 2552 (วาระที่ 1) 20 มีนาคม 2552 – 28 กุมภาพันธ์ 2554 (วาระที่ 2)  1 มีนาคม 2554 – 30 กันยายน 2556 (วาระที่ 3)  4. รศ.ดร.บดินทร์ รัศมีเทศ 1 ตุลาคม 2556 – 15 กุมภาพันธ์ 2558 5. รศ.ดร. น.สพ.กมลชัย ตรงวานิชนาม 16 กุมภาพันธ์ 2558 – 15 สิงหาคม 2558 (รักษาราชการแทนรองอธิการบดี วาระที่ 1)  16 สิงหาคม 2558 – 15 กุมภาพันธ์ 2559 (ผู้รักษาการแทนรองอธิการบดี วาระที่ 2) 6. รศ.ดร.ก่อโชค จันทวรางกูร 16 กุมภาพันธ์ 2559 – 31 ตุลาคม 2562 (ผู้รักษาการแทนรองอธิการบดี) 7. ผศ.น.สพ.ดร.เสรี กุญแจนาค 1 พฤศจิกายน 2562 – 9 กรกฎาคม 2567 8. รศ.ดร.สถาพร เชื้อเพ็ง 10 กรกฎาคม 2567 – ปัจจุบัน 

 ศูนย์นวัตกรรมการเกษตรบ่อทอง 
มหาวิทยาลัยเกษตรศาสตร์ จัดโครงการสานพลังเพื่อพัฒนามหาวิทยาลัยเกษตรศาสตร์ : The Serie as a Public Autonomous University ครั้งที่ 1/2565 ขึ้นเพื่อให้กรรมการสภามหาวิทยาลัยเกษตรศาสตร์ และผู้บริหารซึ่งประกอบด้วย รองอธิการบดี คณบดี ผู้อำนวยการสถาบัน/สำนัก รับทราบรายงานความคืบหน้า และระดมความคิดในการกำหนดนโยบาย แนวทางในการสนับสนุน รวมถึงปัญหาและอุปสรรคในการดำเนินโครงการ "โครงการจัดตั้งศูนย์นวัตกรรมการเกษตร ภูมิภาคตะวันออก มหาวิทยาลัยเกษตรศาสตร์ วิทยาเขตศรีราชา" ซึ่งตั้งอยู่ในพื้นที่ตำบลบ่อทอง อำเภอบ่อทอง จังหวัดชลบุรี เมื่อวันที่ 24-25 กรกฎาคม 2565  โครงการสานพลังเพื่อพัฒนามหาวิทยาลัยเกษตรศาสตร์ ครั้งที่ 1/2565 เข้าถึงเมื่อวันที่ 11 กรกฎาคม 2566 

 อ้างอิง 

 แหล่งข้อมูลอื่น 
 มหาวิทยาลัยเกษตรศาสตร์ วิทยาเขตศรีราชา

ศรีราชา
เกษตรศาสตร์
หมวดหมู่:สถานศึกษาในอำเภอศรีราชา
เกษตรศาสตร์ วิทยาเขตศรีราชา
หมวดหมู่:ก่อตั้งในประเทศไทยในปี พ.ศ. 2542